Στη Formula 1, σε κάθε αγώνα, σε κάθε σεζόν, πρέπει να είσαι σε κορυφαία φόρμα.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Αν, όμως, περνάς δύσκολες στιγμές, γεμίζεις αμφιβολίες.
ΓΚΡΑΝ ΠΡΙ ΒΕΛΓΙΟΥ 2012
Το Σπα 2012 ήταν σημαντική στιγμή στην καριέρα μου.
Ο αγώνας ξεκινά στο Βέλγιο. Καλή εκκίνηση του Χάμιλτον.
Ο Γκροζάν κόβει τον δρόμο του Λιούις.
Έχουμε σύγκρουση!
Ο Γκροζάν πετάχτηκε πάνω από τον Αλόνσο! Τρομερή σύγκρουση!
Αλόνσο, Χάμιλτον και Κομπαγιάσι βγήκαν εκτός πίστας!
Δραματική κατάσταση στην εκκίνηση!
Και, λυπάμαι που θα το πω, πιστεύω ότι έφταιγε ο Γκροζάν.
ΓΙΑΤΡΟΣ
Μετά τον αγώνα, πήγα σε ψυχολόγο
για να βελτιώσω τον εαυτό μου.
Αν απευθύνομαι σε προπονητή για το σώμα μου,
γιατί να μην απευθυνθώ σε ψυχολόγο για το πνεύμα μου;
ΘΕΛΕΙ ΨΥΧΡΑΙΜΙΑ
ΓΕΝΕΥΗ ΕΛΒΕΤΙΑ
Ας τρέξουμε εδώ πάνω-κάτω, να κάνουμε τις ασκήσεις μας.
Χαλάρωσε τους γοφούς. Έτσι μπράβο!
Λέγομαι Ρομάν Γκροζάν, είμαι 32 ετών,
τρέχω στη Formula 1 με τη Haas.
Είμαι ανταγωνιστικός εκ γενετής.
Σε ό,τι κάνω, προσπαθώ να είμαι ο καλύτερος.
Ταχύτερα.
Είτε παίζω τένις, είτε τρέχω, είτε μαγειρεύω,
είτε είμαι μέσα στο μονοθέσιο.
Όμως, η σεζόν ξεκίνησε δύσκολα.
ΓΚΡΑΝ ΠΡΙ ΑΖΕΡΜΠΑΪΤΖΑΝ ΑΠΡΙΛΙΟΣ 2018
Βλέπουμε το κόκπιτ του Γκροζάν.
Κάνει ελιγμούς για να ζεστάνει τα λάστιχά του.
Ο Γκροζάν, που είχε καλή θέση,
συγκρούστηκε πίσω από το αυτοκίνητο ασφαλείας.
Έχω μείνει άφωνος!
ΓΚΡΑΝ ΠΡΙ ΙΣΠΑΝΙΑΣ ΜΑΪΟΣ 2018
Ο Ρομάν Γκροζάν μόλις βγήκε από την πίστα!
-Είσαι καλά, φίλε; -Ναι, είμαι καλά.
Δεν το πιστεύω!
Εντάξει, συγγνώμη.
Τι έχει πάθει ο πιλότος της Haas;
-Δεκαπέντε. -Άλλος ένας.
Είμαστε ανάμεσα στους καλύτερους παγκοσμίως, αφού είμαστε στη Formula 1.
Υπάρχουν μόνο 20 θέσεις στον κόσμο στο άθλημά μας.
Πολλοί θέλουν να πάρουν τη θέση σου.
Πρέπει να έχεις καλή απόδοση, αλλιώς χάνεις τη δουλειά σου.
Δύο ακόμα.
ΛΕ ΚΑΣΤΕΓΕ ΓΑΛΛΙΑ
Καλώς ήρθατε στη Νότια Γαλλία, στο Γκραν Πρι Γαλλίας.
ΣΙΡΚΟΥΪ ΠΟΛ ΡΙΚΑΡ
Ξανά στη Γαλλία μετά από δέκα έτη, στον όγδοο αγώνα
του πρωταθλήματος της Formula 1 του 2018.
Γεια σας, κυρίες και κύριοι, με χαρά σάς υποδεχόμαστε...
Είμαι Ελβετός και Γάλλος.
Ως ατόφιος Ελβετός, δεν μου αρέσει η καθυστέρηση
κι αγαπώ τη σοκολάτα.
Καταρρίπτω όλα τα κλισέ της Ελβετίας.
Η μητέρα μου ήταν Γαλλίδα και μεγάλωσα με τη γαλλική σημαία.
Είναι σαν να έχω διπλή προσωπικότητα.
-Ρομάν, έλα από εδώ! -Ευχαριστώ!
Γάλλος πιλότος που ελπίζει να αφήσει το στίγμα του είναι ο Ρομάν Γκροζάν.
Ακόμα δεν έχει πάρει πόντους σε όλη τη σεζόν.
Θα λειτουργήσει ως ενθάρρυνση.
Ο εθνικός ύμνος, οι γαλλικές σημαίες στις κερκίδες,
εύχομαι ότι θα οδηγήσουν σε εντυπωσιακή μεταβολή της σεζόν
και τα πράγματα θα πάνε τέλεια όλο το σαββατοκύριακο.
Πότε πιστεύεις ότι θα έχει επισκευαστεί;
Ναι.
Η Haas F1 είναι η πιο καινούρια ομάδα. Είναι η τρίτη μας σεζόν.
Στόχος μας είναι καλύτερη θέση τερματισμού από πέρυσι.
Προσπαθούμε για την τέταρτη.
ΓΚΟΥΝΤΕΡ ΣΤΑΪΝΕΡ ΓΕΝΙΚΟΣ ΔΙΕΥΘΥΝΤΗΣ, HAAS
Δεν θα έλεγα ότι είναι δύσκολο να περιγράψω τον Ρομάν ως οδηγό.
Είναι πολύ γρήγορος στις καλές του μέρες. Ένας από τους καλύτερους εκεί έξω.
Κάνει, όμως, λάθη.
Όταν ένας οδηγός τρακάρει συνεχώς, συνήθως χάνει την αυτοπεποίθησή του.
Εντάξει.
-Τέλεια, ευχαριστώ, παιδιά. -Εντάξει.
Στόχος του Ρομάν για το υπόλοιπο της σεζόν είναι η συνέπεια.
Είναι ενθουσιασμένος που αγωνίζεται στη Γαλλία, στο σιρκουί Πολ Ρικάρ,
στο πρώτο του Γκραν Πρι Γαλλίας.
Θα κατέβω κάτω για ερωτήσεις.
Καλησπέρα, Ρομάν. Σε ποια ομάδα θα οδηγείς του χρόνου;
Προς το παρόν δεν ξέρω, επικεντρώνομαι στους επόμενους αγώνες. Πρώτη φορά…
Η Formula 1 δεν είναι όπως τα άλλα αθλήματα.
ΟΥΪΛΙΑΜ ΜΠΑΞΤΟΝ ΔΗΜΟΣΙΟΓΡΑΦΟΣ ΤΗΣ F1
Αγνοούμε πότε γίνεται διαπραγμάτευση και υπογράφονται τα συμβόλαια.
Γι' αυτό πρέπει πάντα να αποδίδεις τα βέλτιστα.
Είσαι ικανοποιημένος με τη Haas, αλλά ο χρόνος θα δείξει.
Σωστά.
Κυρίες και κύριοι, παρακαλώ, χειροκρότημα.
Ευχαριστείστε τον Ρομάν για τον χρόνο του. Ευχηθείτε του!
Καλή επιτυχία, φίλε μου!
Θα έρθω κατευθείαν στην αγωνιστική γραμμή.
Ο Ρομάν μένει εκτός συμβολαίου στο τέλος αυτής της σεζόν.
Το αν θα παραμείνει στη Formula 1 είναι συζητήσιμο.
Η έκτη είναι υψηλής ταχύτητας, περίπου σαν την τέταρτη και πέμπτη.
Είναι πολύ έμπειρος. Στις καλές του μέρες, είναι πολύ καλός.
Φέτος, όμως, καταρρέει.
Αξίζεις όσο ο τελευταίος σου αγώνας,
και τώρα οι τελευταίοι αγώνες του Ρομάν είναι μέτριοι.
-Σε συμπαθούν. -Όντως.
Κι εμείς το ίδιο.
ΣΑΒΒΑΤΟ ΠΡΟΚΡΙΜΑΤΙΚΑ
Πλησιάζουμε στην έναρξη των προκριματικών,
αλλά για τους πιλότους, Μάρτιν, είναι η πρώτη τους ευκαιρία
να πάρουν μια γεύση αυτής της πίστας…
Το Σάββατο απόγευμα γίνονται τα προκριματικά
για να καθοριστεί η σειρά εκκίνησης για το Γκραν Πρι της Κυριακής.
Όσο πιο πίσω η θέση που προκρίνεσαι, τόσο πιο δύσκολος ο αγώνας της Κυριακής
και πιο μεγάλος ο κόπος για να κερδίσεις πόντους.
Κάθε πιλότος νιώθει
τρομερό άγχος.
ΤΖΙΝ ΧΑΑΣ ΙΔΙΟΚΤΗΤΗΣ & ΠΡΟΕΔΡΟΣ, HAAS F1
Ξέρω πως ο Ρομάν νιώθει την πίεση.
Ξέρω πως ο Κέβιν είναι αντίπαλός του.
ΚΕΒΙΝ ΜΑΓΚΝΟΥΣΕΝ ΠΙΛΟΤΟΣ
Το νιώθει.
Ο ομόσταβλός σου είναι ο χειρότερος εχθρός σου.
Τα πάω καλά με τον Ρομάν
και πιστεύω ότι έχουμε υγιή σχέση ως ομόσταβλοι.
Όμως, είμαστε εδώ να κάνουμε αυτό που πρέπει,
να επικεντρωθούμε στον εαυτό μας, να βάλουμε τα δυνατά μας.
Δεν σκέφτομαι ποτέ αν θα τρακάρω το αμάξι.
Είμαι έτοιμος να κάνω τα πάντα για να έχω αποτελέσματα.
Οι καλοί δεν νικούν ποτέ.
Αν είσαι καλό παιδί κι αφήσεις τον ομόσταβλό σου να προσπεράσει,
δεν θα πετύχεις ποτέ.
Είναι μέρος του παιχνιδιού. Σε αυτό το επίπεδο, χρειάζεται σκληρότητα.
Εντάξει.
Ξανά. Θα δοκιμάσουμε εκκίνηση.
Εντάξει.
Είναι ένδειξη των προσωπικοτήτων που ασχολούνται με τη Formula 1.
Δεν θέλουν να τους προσπεράσει κανείς.
Πράσινο φως για να βγουν τα αμάξια στην πίστα.
Θεέ μου, πόσο χρειάζονται την εξάσκησή τους!
Είναι τόσο ανταγωνιστικοί
που θα κάνουν αγώνα ταχύτητας ακόμα και για να βγουν από την πόρτα.
Αυτή είναι η φύση τους.
Δεν επιτρέπουν ήττα πουθενά.
ΚΟΚΠΙΤ ΜΑΓΚΝΟΥΣΕΝ / HAAS
-Ασύρματος, εντάξει. -Ωραία.
Ωραία, πίεσε τώρα, τέλεια!
-Ωραία, έγινε. Έχουμε πράσινο ή κόκκινο; -Πράσινο.
Εντάξει, έφυγε. Πάμε τώρα.
ΚΟΚΠΙΤ ΓΚΡΟΖΑΝ / HAAS
Ακολουθούμε τον Ρομάν Γκροζάν που πηγαίνει πολύ γρήγορα.
Ωθεί το μονοθέσιό του στα άκρα.
Εντάξει, ωραίος γύρος. Είναι 1,6 πιο πίσω.
Το πιέζει. Χρειαζόμαστε έναν πολύ γρήγορο γύρο.
Ο Ρομάν Γκροζάν περνά κι εκείνος τη γραμμή.
Ωραίος αυτός ο γύρος.
Ο Ρομάν ήταν πολύ γρήγορος.
Δεν μπορούσε να κάνει κάτι καλύτερα,
αλλά πρέπει να εκμεταλλεύεται τα καλά στοιχεία του μονοθέσιου.
Ρομάν, διακόπτης "driver default" στη θέση c.
Ο Χάμιλτον, τρία, σε καθυστερεί κατά μισό με πίεση,
και πάμε για χρονομέτρηση γύρου.
Πάμε.
ΚΟΚΠΙΤ ΓΚΡΟΖΑΝ / HAAS
-Όχι! -Σκατά, τράκαρε!
Γαμώτο!
Η Haas είναι εκτός προκριματικών, αλλά πήρε κόκκινη σημαία.
Γαμώτο!
Είσαι καλά;
Ναι, δεν μπορώ να βάλω όπισθεν.
Εντάξει, κατανοητό.
Δεν παίρνει την όπισθεν.
-Εντάξει. -Δεν μπαίνει.
Εντάξει, με την ησυχία σου.
Ο Ρομάν Γκροζάν στην τρίτη δοκιμή, μετά από τόση χαρά που έφτασε ως εδώ,
τώρα προκαλεί αγωνία και απελπισία στην ομάδα της Haas.
Το υπερθέρμανε.
Γαμώτο! Δεν ξέρω πόσο ακόμα μπορώ να ζήσω έτσι.
Κάποια στιγμή πρέπει να κάνω κάτι.
Δεν μπορώ να συνεχίσω να τον δικαιολογώ.
Θα γυρίσει εδώ;
Ναι, όταν θα γυρίσει εδώ…
-Ας χαλαρώσει για δύο λεπτά. Εντάξει. -Και μετά πήγαινε κάτω, ναι.
Μετά από σύγκρουση, δεν νιώθεις περηφάνια.
Ειδικά όταν ξέρεις ότι έχεις ένα καλό μονοθέσιο
και καλή προοπτική στο Γκραν Πρι.
Φυσικά, είσαι αγανακτισμένος, απογοητευμένος,
λυπημένος και ίσως θυμωμένος.
Νιώθεις καλά;
-Θες να πας στο δωμάτιό σου; -Ναι.
Συνήθως, δεν βγάζεις το κράνος, έχεις κατεβασμένο το γείσο
για να προστατευθείς και να απομονωθείς από τον εξωτερικό κόσμο.
Είχε ελάχιστη ισχύ πίσω, οπότε...
-Όλα καλά, αδερφέ; -Έχω κουραστεί.
Δεν μπορώ να κοιμηθώ. Η κακοτυχία με εξαντλεί.
Πίστευα ότι ίσως…
Συνέχεια παλεύω με κακά μαντάτα.
Απλώς παραπάει.
Δεν ξεκουράζεσαι ποτέ, πάντα νιώθεις αρνητικά.
Φυσικά, για το τι θα επακολουθήσει.
Και να 'μαστε πάλι με κάτι αρνητικό!
Που να με πάρει!
Δεν έκανα λάθος όλο το σαββατοκύριακο!
Συγγνώμη!
Δεν χρειάζεται…
-Δεν υπήρχε λόγος. -Το ξέρω.
Γαμώτο! Δεν μπορούμε…
Ξέρω ότι δεν υπάρχει λόγος.
Εντάξει, ας μη μας παίρνει από κάτω. Έλα, εντάξει;
Έχουμε ακόμα καλό μονοθέσιο. Θα κερδίσουμε πόντους αύριο.
-Ναι, ακριβώς. -Έλα, εντάξει; Όλα καλά.
Ναι.
Όλα πήγαιναν πολύ καλά, μέχρι που δεν πήγαιναν.
Κατ' εμέ, δεν κάνει καν λάθος. Προσπαθεί υπερβολικά.
Αυτό πιστεύω για εκείνον.
Προφανώς, θέλει να είναι ταχύτερος
και καταλήγει σε καταστάσεις
όπου το μονοθέσιο δεν μπορεί να είναι τόσο γρήγορο.
Πρέπει να ξέρεις ως πού να πας.
Πιστεύω ότι προσπαθεί να φτάσει στα άκρα και αρκετά συχνά, τα ξεπερνάει.
Που να πάρει ο διάολος!
Με τον Ρομάν Γκροζάν εκτός πρόκρισης,
όλες οι ελπίδες της Haas εναποτίθενται στον Κέβιν Μάγκνουσεν.
ΚΟΚΠΙΤ ΜΑΓΚΝΟΥΣΕΝ / HAAS
Μένει ένας ακόμα γύρος.
Έλα, ας βγάλουμε μαζί τον γύρο.
Και ο Κέβιν Μάγκνουσεν τερματίζει στην ένατη θέση.
Ένα πλήρως απογοητευτικό αποτέλεσμα για τη Haas.
Το μονοθέσιο αποδείχτηκε αρκετά ταχύ σε αυτήν την πίστα.
Ο Κέβιν κι εσύ φαίνεστε απογοητευμένοι σήμερα,
αλλά έχετε ένα υπέροχο μονοθέσιο.
Θα χαμογελάσετε αύριο;
Έτσι ελπίζουμε. Θα προσπαθήσουμε να σταθούμε τυχεροί μια φορά.
Μπράβο σας.
-Να ξεκινήσουμε; -Ναι.
ΑΠΟΤΙΜΗΣΗ ΜΕΤΑ ΤΑ ΠΡΟΚΡΙΜΑΤΙΚΑ HAAS
Πολύ απογοητευτικά προκριματικά για τις προοπτικές που έχουμε.
Να ξεκινήσουμε μαζί σου, Ρομάν;
Δεν μπορώ να εξηγήσω πώς έχασα τον αγώνα έτσι.
Εντάξει, ναι.
-Απλώς πήγε… -Εντάξει, κατανοητό, σωστά.
Στη Formula 1 νιώθεις ενίοτε μοναξιά,
γιατί δεν καταλαβαίνουν πολλοί άνθρωποι
τι περνάς.
Αν σφάλεις στην πίστα, όλοι μιλάνε γι' αυτό.
Γίνεσαι από ήρωας μηδενικό μέσα σε πέντε δευτερόλεπτα.
Πιστεύω ότι έχει δεχθεί πλήγματα η αυτοπεποίθησή του.
Ήρθε χωρίς καν μια εξήγηση. Δεν τον νοιάζει πια.
Έτσι πιστεύω,
γιατί δεν έχει κάτι να χάσει.
Είσαι πιο δυνατός όταν δεν έχεις κάτι να χάσεις.
-Σωστά; -Ναι.
Είμαστε 19οι. Διακυβεύεται όλο το άθλημα.
Ναι.
ΟΜΑΔΙΚΟ ΔΕΙΠΝΟ ΤΗΣ HAAS
Προσπαθείς να του βρεις θέση;
-Ναι, αυτό ακριβώς. -Αυτός είναι, ναι.
Εντάξει. Μπορώ να έχω την προσοχή σας για λίγα λεπτά;
Θέλω να εξηγήσω κάποια πράγματα.
Είχε έρθει η ώρα να οργανώσουμε δείπνο, για να σας ευγνωμονήσουμε
για ό,τι κάνετε όλοι για την ομάδα.
Έχουμε πολύ ελπιδοφόρα αποτελέσματα, αλλά ελάχιστους πόντους
και όλοι το ξέρουμε αυτό.
Μόνο τούτος έχει πόντους.
Ο Ρομάν δεν είναι εδώ.
Ίσως δεν θέλησε να έρθει, γιατί δεν έχει πόντους.
Ίσως να μην τον κάλεσα, γιατί δεν αξίζει το δείπνο.
Θα του το πω αύριο ότι το είπα αυτό.
Δεν χρειάζεται να του το πείτε. Έχω το θάρρος να το πω ο ίδιος.
Πιστεύω ότι πάντα είμαστε ανταγωνιστικοί.
Προσωπικά, πολλές φορές ανυπομονώ για τον επόμενο αγώνα.
Γιατί ένα μονοθέσιο σαν αυτό δεν το έχεις πάντα στην καριέρα σου.
Χρειαζόμαστε λίγη τύχη, όχι πολλή.
Αν ξεφορτωθούμε την ατυχία, θα είμαστε καλά.
Με λίγα λόγια, ακόμα πιστεύουμε σε όλους σας.
Είχαμε προβλήματα, αλλά συνεχίζουμε να παλεύουμε.
Απολαύστε το βράδυ και το γεύμα.
Ένα μεγάλο ευχαριστώ από μέρους μας.
Ευχαριστούμε.
ΚΥΡΙΑΚΗ Ο ΑΓΩΝΑΣ
Στόχος αυτού του αγώνα είναι η απόκτηση πόντων.
Μετά, ευελπιστώ σε πόντους και αποτελέσματα με το μονοθέσιό μας,
κάθε σαββατοκύριακο.
Ρομάν, σε ακούμε καθαρά.
Μπορείς να ξεκινήσεις και να βάλεις πέμπτη και έκτη ταχύτητα.
Θα έπρεπε να βλέπουμε τα φώτα.
Ετοιμαζόμαστε για να ανάψουν τα φώτα
και την επιστροφή των αγώνων Γκραν Πρι στη γενέτειρά τους, τη Γαλλία.
Τα φώτα έσβησαν και ξεκινάμε!
Οι δύο πρώτοι φεύγουν πολύ καλά.
Ο Σεμπάστιαν Φέτελ ακολουθεί στενά καθώς κατευθύνονται στην πρώτη στροφή.
Όχι!
Γαμώτο!
Με χτύπησαν γερά από πίσω.
Κανένα πρόβλημα, από ό,τι βλέπουμε, το αμάξι είναι άθικτο.
Όγδοη θέση, προς το παρόν.
ΚΟΚΠΙΤ ΓΚΡΟΖΑΝ / HAAS
Και ο Σαρλ Λεκλέρκ πιέζεται από τον Ρομάν Γροζάν.
Ο Γκροζάν προσπαθεί να βγει στην εξωτερική.
Με πέταξε και πάλι εκτός πίστας!
Το είδαμε. Κανένα πρόβλημα, συνέχισε.
Ο Φέτελ ακολουθεί.
Ο Φέτελ κινείται ενάντια στον Γκροζάν.
Πολύ εύκολο φάνηκε αυτό.
Ο Νίκο Χούλκενμπεργκ κυνηγά το μονοθέσιο της Haas.
Πάλι; Έλεος!
Να και ο Μπότας!
Μάχεται ρόδα με ρόδα με τον Γκροζάν.
Επιτίθεται στη στροφή και απωθεί τη Haas από την πίστα.
-Γαμώτο! -Γαμώτο!
Ο Μπότας με απώθησε από την πίστα ξανά.
Εντάξει, το είδαμε αυτό.
Όχι, πες του να συγκεντρωθεί στην οδήγηση.
Να σταματήσει την γκρίνια. Έλεος πια.
ΚΟΚΠΙΤ ΜΑΓΚΝΟΥΣΕΝ / HAAS
Ο Κέβιν Μάγκνουσεν επιτίθεται στον Μπρέντον Χάρτλεϊ στο σικέιν.
Στο κόκπιτ με τον Κέβιν Μακνούσεν που πάει για τη δέκατη θέση.
Μάχη με τον Στόφελ Φαντόρν.
Μένουν ακόμα τρεις γύροι.
Ο Κέβιν Μάγκνουσεν προσπερνά τον Στόφελ Φαντόρν
και η Haas φτάνει στην ένατη θέση.
Ωραία, φτάνεις τον Σάινθ και απομακρύνεσαι από τον Λεκλέρκ.
Πολύ καλά πας, μπράβο σου.
Ο Κάρλος Σάινθ έχει απώλεια ισχύος
και βλέπουμε τους Κέβιν Μάγκνουσεν και Βάλτερι Μπότας να πλησιάζουν
τον Ισπανό.
Μπορεί να κερδίσουν μπόνους θέσεις τερματισμού.
Έλα, Κέβιν, πάμε!
Έχεις το DRS ενεργοποιημένο.
Έκτη θέση.
Υπέροχη δουλειά. Η πίεση είναι καλή.
Το μονοθέσιο είναι καλά, μένουν τρεις γύροι.
Μπορεί ο Βάλτερι Μπότας να προσπεράσει εδώ τον Κέβιν Μάγκνουσεν;
Έκτη θέση, έλα, αγόρι μου.
Βάστα γερά, Κέβιν!
Ο Κέβιν Μάγκνουσεν θα τον εμποδίσει.
Ο Μάγκνουσεν τερματίζει έκτος.
Καρό σημαία.
Πολύ σταθερή η επίδοσή σου σήμερα, Κέβιν.
Θαυμάσια, παιδιά.
Μπράβο!
Λίγοι ακόμα πόντοι. Ας συνεχίσουμε έτσι.
Τα πάμε καλά.
Έχουμε τρομερό οδηγό εδώ.
Κρίμα που ο Γκροζάν δεν ανέβηκε ούτε μία θέση.
Κι εδώ ο Ρομάν Γκροζάν τερματίζει στην ενδέκατη θέση,
μία μόλις θέση από τους πόντους.
Καρό σημαία.
Οδήγησες καλά.
Κρίμα που δεν πήραμε πόντους. Ο Κέβιν βγήκε έκτος.
Φίλε, οι κανόνες είναι για γέλια.
Με έσπρωξαν δύο φορές εκτός πίστας.
Το αποτέλεσμα ήταν απογοητευτικό.
Δεν περίμενα να βγω ενδέκατος.
-Φαντασικά. -Φανταστικά.
Είναι δύσκολο να πηγαίνει καλά ο ομόσταβλός σου
κι εσύ όχι.
-Είσαι καλά; -Ναι.
Εντάξει.
Μπράβο σου, αγόρι μου. Έβλεπα συνεχώς τον μαχητή.
-Ναι. -Εντάξει, τα έκανα πάνω μου.
Σε κάθε άθλημα, σε αυτό το επίπεδο, πρέπει να είσαι αποφασισμένος.
Γενικώς η ζωή είναι έτσι.
Αν αφήνεις συνεχώς ανθρώπους να προχωράνε, εσύ μένεις πίσω.
Σε αυτό το στάδιο της σεζόν, ψάχνουμε οδηγούς.
Ψάχνουμε.
Ευχαριστώ.
Ο Ρομάν ξέρει τι να κάνει για να κρατήσει τη θέση του.
Ξέρει πολύ καλά
ότι δεν μπορεί να έχει άλλα ατυχήματα και ζημιές,
ότι θα συζητήσουμε τι είναι καλό να κάνουμε για την ομάδα.
Η τωρινή μου κατάσταση από την αρχή της σεζόν δεν είναι όπως πρέπει,
ούτε δείχνει τι μπορώ να κάνω,
γιατί ξέρω ότι μπορώ να επιστρέψω στο επίπεδο που θέλω.
Για αυτόν τον λόγο, θα διατηρήσω τη θέση μου.
ΣΤΟ ΕΠΟΜΕΝΟ ΕΠΕΙΣΟΔΙΟ…
Ο Ρομάν Γκροζάν οδεύει να πάρει τους πρώτους του πόντους
από πέρυσι στην Ιαπωνία.
Ο Γκροζάν τερματίζει τέταρτος!
Θαυμάσιο! Ελπίζω να επανήλθε.
Αναμείνατε για δράση. Είναι το Γκραν Πρι των ΗΠΑ.
Δεν τα πήγαμε ποτέ καλά σε Γκραν Πρι της πατρίδας.
Ελπίζω για φέτος.
Χαοτικό άνοιγμα του αγώνα!
Σύγκρουση με τον Ρομάν Γκροζάν!
Υποτιτλισμός: Μαριάνθη Δουμάνη